Isyariana Che Azmi

Isyariana Che Azmi (lahir 31 Oktober 1990) ialah seorang pelakon dan penyanyi Malaysia dan juga bekas peserta Akademi Fantasia 2016. Beliau mempunyai diploma di dalam bidang Seni Bina dari Politeknik Sultan Haji Ahmad Shah, Pahang. Berita Harian. Diperoleh pada 25 Jun 2018. Beliau mula terkenal dengan watak Lisa dalam siri drama terpanjang iaitu Hati Yang Dikhianati.

Kehidupan awal
Beliau dilahirkan pada 31 Oktober 1990 di Temerloh, Pahang dan berkelulusan dalam bidang Seni Bina dari Politeknik Sultan Haji Ahmad Shah, Pahang.Azlan Jusoh (8 September 2017). Biodata Isyariana Azmi Encik Shino. Diperoleh pada 25 Jun 2018.

Kerjaya

Kerjaya awal
Sebelum memulakan kerjaya hiburan, Isyariana terlebih dahulu memulakan kerjaya awalnya sebagai pelukis pelan di negeri kelahirannya. Beliau pernah menyertai rancangan realiti TV i-Klon terbitan Datuk Siti Nurhaliza. Beliau juga turut terlibat dalam membuat persembahan solo bagi konsert penyanyi Indonesia, Rossa di Pahang, serta konsert-konsert di Raja Pahang di Dewan Jubli Perak, Pekan. Isya juga pernah menjadi penyanyi gantian untuk kumpulan The Fabulous Cats selama setahun.

HANAROSE
Sebelum menyertai Akademi Fantasia 2016, Isyariana pernah menganggotai kumpulan duo Hanarose bersama Eka Sharif di bawah didikan Cat Farish pada tahun 2014.Ifqdar Rahman (2 September 2014). Duo Hanarose milik Cat Farish  Utusan Malaysia. Diperoleh pada 26 Jun 2018. Kumpulan ini bernaung di bawah Godzilla Boombox milik Cat dan seterusnya mengeluarkan single sulung mereka bertajuk "Girlfriend" pada April 2014.Kumpulan duo Hanarose bakal lancar single "Girlfriend" Budiey (22 Mei 2014). Diperoleh pada 26 Jun 2018. Kumpulan ini ditubuhkan pada 2013 dan pertemuan Isya dengan Eka telah diatur oleh Cat. Sepanjang tempoh aktif dalam industri muzik tanah air, Hanarose pernah mengeluarkan beberapa lagu yang kesemuanya digunakan sebagai muzik tema filem Melayu tempatan—"UFO" (Usin UFO), "Tiba Kini Waktu" (Coverina) dan "Deritaku" (Pengantin Malam). Kumpulan ini dibubarkan secara rasmi pada 2016.

Akademi Fantasia

Beliau merupakan salah seorang daripada 16 peserta Akademi Fantasia musim ke-13 yang berlangsung dari 21 Ogos hingga 9 Oktober 2016, di mana beliau menduduki tangga ke-11 dan tersingkir di konsert minggu kelima. Dalam temuramah bersama Astro Awani, Isya berkata penyingkiran beliau dari AF2016 dengan keadaan sebegini dianggap kejam. "Saya rasa tersingkir dengan cara yang sebegini sangat kejam, bila kita dah dicantikkan dan berlatih untuk buat persembahan tapi lain pula jadinya." Sepanjang penglibatannya dalam AF2016, Isya menyanyikan lagu:

 "Tak Tercapai Akalmu" (Elyana)
 "Flora Cinta" (Min Malik)
 "Melompat Lebih Tinggi" (Sheila on 7)
 "Tanpa Kekasihku" (Agnez Mo)

Bidang lakonan
Melengkapkan diari kerjaya hiburannya, Beloau memulakan kerjaya lakonan dengan membintangi drama Married Tapi Benci yang dibintangi oleh Syafiq Kyle dan Azira Shafinaz; beliau memegang watak ibu tiri Rina. Ia kemudian diikuti oleh watak lakonan sebagai Hanissa dalam drama Urusan Hati Cik Drama Queen lakonan Scha Al-Yahya. Pada tahun 2017 juga, Isya muncul dalam telefilem Cinta Bae Kicap. Kerjaya filemnya bermula dengan memegang watak Cikgu Nur dalam filem Warkah (2019).Norhayati Suboh (7 November 2018). Riana AF tak tolak jodoh sesama artis Mingguan Wanita. Diperoleh pada 12 September 2019..

Bidang muzik
Pada Jun 2021, Beliau melancarkan single sulungnya, "Bisik Hati".

Filemografi

Diskografi
+Single Tahun Tajuk Catatan 2014    OST Filem Pengantin Malam 2015  OST Filem Coverina 2016  OST Filem Usin UFO 2021     2024  OST Drama Andai Tiada Dia

Videografi
+Muzik video Tahun Lagu Penyanyi 2014 Bertahan Kristal Girlfriend Hanarose

Anugerah dan pencalonan
 Tahun Anugerah Kategori Keputusan 2019 Anugerah Telenovela 2019 Pelakon Wanita Popular  2020 Anugerah Bintang Popular Berita Harian ke-33 Artis Baharu Wanita PopularArtis Baharu Wanita Popular milik Isyariana Berita Harian. 13 November 2020. Dicapai pada 14 November 2020.  2024 Anugerah Bintang Popular Berita Harian ke-36'' Artis Filem Wanita Popular   2025 Anugerah Bintang Popular Berita Harian ke-37 Aktres Filem Popular 

Rujukan

Pautan luar






Kategori:Kelahiran 1990
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Penyanyi wanita Malaysia
Kategori:Orang dari Pahang
Kategori:Peserta Akademi Fantasia